
Conciudadanonan, 

Dia 6 di januari 1989 Pueblo di Aruba a bay eleccion 
y a eligi su representantenan pa Parlamento, for di 
cual e tres partidonan A.D.N., P.P.A. y M.E.P. a 
forma un coalicion pa sostene e gabinete cu den 
boso nomber mi tin e honor di ta dirigi como Ministro 
Presidente. Gobierno a dicidi di hiba su maneho a 
base di e programa di gobernacion acorda pa e tres 
partidonan ariba menciona unda e ser humano lo ta 
central. Den e proceso aki Gobierno a pone su dilanti 
na stabilisá y diversifica nos economia y garantisa un 
1 ^ntrada y trato husto pa su ciudadanonan, na unda 
cada persona cu ta biba riba e pida baranca aki ta 
disfruta plenamente di e beneficionan cu Aruba tin pa 
brinda. 

Nos tabata sa for di cuminsamento cu esaki lo no 
tabata facil, pasobra e tempo ey Aruba a conoce 
caba un crecemento economico basa ariba garan- 
tianan duna door di Gobierno, pero caminda no a ser 
teni debido cuenta cu e risiconan cu Pueblo ta core 
pa medio di e propio garantianan ey. Fuera di esaki, 
Gobierno tampoco lo a bay genera suficiente placa 
pa cubri turgasto relacioná cu e infrastructura, pasobra 
adicionalmente tur e projectonan realisá ta goza 
tambe di facilidadnan di belasting. Nan no ta paga 
belasting pa mas cu diez aña largo. Den tur e 


contratiemponan 
akiGobiernoalo- 
gra cumpli cu su 
programa di 
gobernacion y 
nos porbisaawe, 
apesar cu no ta 
tur problema ta 
soluciona ainda, 
ya nos a cumpli 
mas cu 90% di e 
programa. 

Den e edicion aki 
“Gobierno Ta 
Informa" y tambe den otronan cu ta sigui nos lo duna 
un bista di kico Gobierno a haci relaciona cu locual a 
ser priminti y a cumpli cuné. Nos a logra masha hopi 
y ta na su lugar pa gradici tur cu di un forma of otro 
a coopera pa Aruba bai pa dilanti: Politiconan, em- 
pleadonan publico, sindicatonan tanto den sector 
publico como den sector priva, inversionistanan y 
otronan cu diariamente ta pone nan talentonan na 
disposicion di Aruba y su gobernacion, nos ta spera 
di por sigui conta cu boso sosten.Hunto nos a logra 
masha hopi y uni nos lo sigui enfrenta e retonan 
cu tin nos dilanti pa Aruba keda progresa. 

Aruba ta florecee den abundancia ricibiendo mas y mas turista awendia 


















Awa y Electricidad 




E plantadi away electricidad (W.E.B.) 
ta di vital importancia pa e economia 
di Aruba. E objetivo principal di W.E.B. 
ta pa garantiza un produccion con- 
tinuo y confiable pa Pueblo. E sector 
productivo di W.E.B. mester percura 
pa distribucion di awa continuo y 
eficiente. E ministerio responsable 
pamaneho diW.E.B. taeministerio 
paasuntonan Economico, Industriay 
Turismo 

Durante gobernacion 1986 - 1989 e 
planta di awa y electicidad a deteriora 
pa falta di mantencion y inversion. E 
consecuencia desagradable ya ta 
conoci pa Pueblo. Gabinete Oduber 
consiente di su responsabilidad cu 
Pueblo en consultacion cu e sector 
productivo di W.E.B. a cumpra tres 
(3) unidad di e compania Aqua Chem 
pa produci awa. Cada unidad ta 
produci 6000 ton di awa pa dia cu ta 
suma un total di 18000 ton di awa pa 
dia. Costo di e unidadnan ta Afl. 45 
miyon florin. 

5 unidad (boiler-turbina-generator) ta 
produci electricidad na un total di 114 
Mega Watt y un Turbina di Gas cu 
capacidad di 24 Mega Watt. Condicion 
di e 5 unidadnan aki, tabata den un 
estado di deterioro. Cu hopi trabou 
valioso y sacrificio, gerencia y 
trahadornan di W.E.B. a mantene e 
planta di electricidad den operacion. 
Durante gobernacion di Gabinete 
Oduber e boilernan, turbinanan y gen- 
eradornan a wordo drecha y renova 
pa garantisa Pueblo un Suministro 
continuo di eiectricidad. E planta di 
electricidad na W.E.B. cu ta distribui 
electricidad pa Elmar, esta e 
switchyard, tabata den un estado 
deplorable. Gabinete Oduberta inverti 
17 miyon florin pa construi un 
switchyard completamente nobo. 
Aumento di cantidad di cambernan di 
hotel sin debido planificacion a trece 
problema den diferente bario cu con- 
secuencia di no tin suficiente awa o 
presion ta baha considerablemente. 

Pa soluciona e problema aki Gabinete 
Oduber a laga construi un tanki pa 
awa ariba seroe di Alto Vista cu un 
capacidad di 12500 ton.Tuberia cu 
diameter di un pia ta den construc- 
cion pa yena e tanki aki cu awa. 



Inversion di 163 miyon Florin 
durante 5 aña den W.E.B 


Pronto Pueblo lo bai hayae presion di 
awa manera costumber atrobe. E 
costo total cu Gobierno mester bai 
inverti durante aña 1991 pa 1995 den 
W.E.B. ta 163 miyon Florin. Cu e 
inversion aki y reorganizacion den 
W.E.B. ta bai mehora eficiencia di e 
compania y baha e costo di opera- 
cion. EmetadiGobiernotapaPueblo 
ricibi e mihor calidad y pureza di awa 
potable y un suministro continuo di 
awa y electricidad. Cu un planta di 
awa y electicidad ef iciente y conf iable 
mester ta un garantia pa e sector 
productivo progresa y un atraccion y 
motivacion pa inversionistanan bin 
inverti na Aruba. Awa y electricidad 
ta fuente di bida di un Pueblo. 



Gabinete Oduber a percura pa drecha 
y construi careteranan y asina tambe 
pone record di kilometrahe di 
careteranan den optima condicion. 
Sinembargo pa basta aña e 
careteranan na Aruba ta den mal 
estado pa falta di mantencion 
apropiado. 

E cantidad di autonan a aumenta 
drasticamente durante e ultimo tres 
añanan, poniendo un dobbel carga 
ariba e careteranan na Aruba. T ambe 
e trucknan y otro equiponan pisa 
maneratrailery transportacion di con- 
tainernan a haci y ta haciendo hopi 
danjo na careteranan di Aruba. 
Gabinete Oduber a pone mas cu '/ 
Miyon den presupuesto 1992 pacon- 
strui y renoba e careteranan. 
Actualmente e departamento con- 
cerni di Gobierno ta den fullswing pa 
completa e trabounan di renobacion. 
Ainda falta hopi caretera pa renoba y 
construi. Gabinete Oduber ta sigur 
cu pronto tur caretera lo ta den bon 
estado atrobe. 



Lus di trafico na Cruzada di 
Santa Cruz lo drenta den funccion 



Careteranan te den e lugaman mas 
aleha a ser drecha 





















TRES AÑA Y 4 LUNA DI GOBERNACION SANO 


E forma mas directo pa midi gober- 
nacion sano ta doordi sigui e maneho 
financiero presupuestario cu un 
Gobierno ta hiba. Gobierno tin como 
tarea den esaki pa maneha e finan- 
cianan publico; kiermen di un banda 
percura pa tin suficiente entrada pa 
cubri e gastonan y tene e gastonan 
na un nivel cu e entradanan cu Gobi- 
erno tin derecho por cubri esakinan. 
Historia di Aruba ya pa añanan tras di 
otro semper a mustra cu Gobierno su 
gastonan ta mas halto cu su entra- 
danan. Si nos analisa presupuesto- 
nan y cuentanan anual for di aña 
1986 pa 1991, nos ta yega na e 
siguiente conclusionnan: 

E presupuesto di aña 1986 tabatin 
un saldo negativo di 53.2 miyon florin. 

- E presupuesto di aña 1987 su saldo 
negativo tabata di 30 miyon florin. 

- Pa aña 1988 e conclusion ta cu 
Gobierno lo a gasta 19 miyon florin 
mas cu locual a ser ricibi. 

- Pa aña 1989 e resultado negativo 
tabata di 10 miyon florin. 

- Pa aña 1990 Gobierno a entrega un 
presupuesto balansa cu un deficit di 
1.4 miyon florin. 

- Presupuesto di aña 1991 tin un 
surplus di 20 miyon florin. 

- Presupuesto di aña 1992 tin un 


surplus di 22 miyon florin. 

Durante 3 aña e Gabinete anterior a 
genera un total di 102.2 miyon florin 
di deficit riba e tres presupuestonan 
cu nan a maneha. Pa prome biaha 
den historia, Aruba a genera un saldo 
positivo riba su presupuesto di aña 
1991. Esaki gracias na e maneho 
financiero positivo cu Gobierno 
Oduber a hiba, percurando pa tene e 
crecemento di e gastonan na un nivel 
di mas o menos 5 te 6% anualmente. 
Si no tabata pa e garantianan duna 
descabeyadamente y e risiconan cu 
ta colga keto bay riba nos cabez, lo 
nos por a bisa cu Aruba ta un pais 


hopi mas prospero. Ta e risiconan aki 
te ainda ta stroba Gobierno di laga 
Pueblo disfruta plenamente di e 
frutonan di su labor. E surplus cu e 
Gobierno aki ta creando riba su 
presupuesto ta duna nos espacio pa 
haci e inversionnan necesarion entre 
otro pa cumpli cu demanda di infras- 
tructura, un infrastructuracu despues 
di Status Aparte a ser lubidá 
completamente. NostaCumpliendo 
cabalmente cu e compromiso cu 
Gobierno tin cu Pueblo, hibando 
un maneho financiero sano, 
ahustando nos gastonan na 
Gobierno su entradanan. 



Gobierno a cumpli cu empleadonan publico 


Durante e ultimo 3 añanan empleado- 
nan publico tambe a sinti e efecto 
directo di un adelanto substancial 
den nan salario y beneficionan 
secundario. E adelantoaki solamente 
tabata posible gracias na un Gobierno 
cu a base di Acuerdo di Noord a duna 
participacion real na e sindicatonan 
di empleadonan publico y cu deter- 
minacion a percura pa kibra e dis- 
criminacion cu tabata existi bou di e 
empleadonan aki. Durante maneho 
di Gabinete Oduber e siguiente 
aumentonan di salario y beneficio a 
wordo logra: 

* Pago igual pa trabau igual. 
Entrante 1990 tur empleado publico 
cu ta soltero y esnan femenina cu ta 
casá a ricibi un aumento di mas o 
menos 20% di nan salario, treciendo 


asina igualdad bou tur empleado 
publico. 

* Status igual pa werksters y arbei- 
ders. Entrante 1 di agosto 1990 mas 
cu 1000 werksters y arbeiders a bira 
ambtenaar, eliminando asina e de- 
screpanciay discriminacion cu tabata 
existi den personal di e sector 
gubernamental. 

* Placa pa yiu y gastonan medico 
Pagá. E empleadonan publico cu 
nunca tabata ricibi placa pa yiu y 
gastonan medica pagá, di awor pa 
dilanti lo bai ricibi pago paesaki tambe. 

* Prima di vacacion. Dia 24 di Juni 
1992 tur empleado publico a ricibi e 
prima di vacacion di 3%, calcula na 
17 luna di salario. 

* 7 3/4% etrega bek. Desde 1 di 
januari 1992, tur empieado publico a 


ricibi bek e 7 3/4% (te na un maximo di 
8 1/2%) di salario cu nan a entrega 
den pasado. 

* Fondo di Pensioen. E ley di Pen- 
sioen di Gobierno lo wordo cambia di 
tal forma cu tur empleado publico lo 
haya e oportunidad pa participa acti- 
vamente den e fondo aki. 

* Bonus. Desde december 1990 tur 
empleado publico cu ta gana te 2280 
florin pa luna lo ricibi un bonus na fin 
di aña. En general tur e trahadornan 
di Gobierno por a sinti con nan a bai 
adilanti financieramente durante aña 
1989 pa 1992. Participacion, igual- 
dad, mehoracion di salario y 
beneficionan secundario ta lo- 
gronan grandi cu Gabinete 
Oduber orguyosamente a brinda 
tur su empleadonan. 

Barcadera Cement Silo, 
Inversionista Arubiano 
cu tin confianza den su Pais 

Trahadornan di Setar, 
Instalando Lineanan di Telefoon 

Gobierno a Fortifica y Consolida Turismo 

Na aña 1989 Gobierno a tuma e 
decision pa mehora e nivel di Tur- 
ismo, specialmente pa atrae Tur- 
istanan di mas recurso y mas ainda 
aumenta e cantidad di T uristanan. 
Mirando e cantidad di cambernan 
cu a triplifica y cu lo tin disponible 
den añanan benidero, Gobierno a 
base di esaki a dicidi pa busca y 
penetra den mercadonan nobo, 
pa asina atrae mas hopi turista for 
di otro destinacionnan cu 
siguramente lo fortif ica y consolida 
Aruba su Turismo. 

Pa cumpli cu esaki debidamente 
Gobierno a percura pa aumenta e 
presupuesto cu ta destina pa 
Turismo. 

Gobierno a inverti den promocion 
di turismo na aña 1990,11 miyon 
florin, pa aña 1991 a inverti 26 

miyon florin y pa aña 1992 casi 30 miyon florin a wordo 
presupuestá pa agresivamente promove e producto 
turistico. E aumento den presupuesto di turismo a 
habri caminda pa penetra den e mercadonan nobo. 
Oficinanan di turismo a wordo habri na Canada, 
Atlanta, Argentina, Brazil, Europa y Puerto Rico. 
Simultaneamente buelonan tambe a aumenta pa asina 
cumpli cu e demanda di turistanan f or di e mercadonan 
nobo. Tambe Gobierno bau auspicio di oficina di 
turismo a coordina diferente Congresonan y 
Conferencianan manera Atex, CTC y Site, cualnan a 
percura pa duna Aruba un nomber importante y 
prestigioso como destinacion clave turistico. , 

Pa fortifica e producto turistico Gobierno tambe a 
percura pa embeyesé e areanan turistico mas frecuentá 
y tambe drecha e careteranan cu ta mas frecuentá pa 
turistanan.E atencion y dedicacion continuo ariba 
turismo pa parti di Gobierno a percura pa Aruba no 
sinti e sla di “off season”.Resutado di no tin "OFF 
SEASON" a pone cu nos turismo a crece 
AGGRESIVAMENTE den e ultimo 3 añanan! 

Aruba su turismo a crece mas cu 80% den e ultimo tres 
añanan. Pa aña 1992 Gobierno Oduber ta anticipa un 
crecemento turistico di 19%, es decir cu e cantidad di 
turista lo aumenta te 600.000 pa aña. Tambe eturista 
crucero a aumenta den e ultimo 3 aña cu casi 40%. 
Pa e aña aki Gobierno ta anticipa cu Aruba lo haya 
mas cu 200.000 turista crucero. 

Esakinan ta prueba cu Gobierno orguyosamente a 
inverti den e producto turismo y a mehora y 
consolida turismo na un manera sublime. 

Husticia 


Gobierno a construi facilidadnan 
banda di lama ariba beach pa e strand 
polisnan por vigila y mantene orden 
for di Arashi te Punta Bravo. Na unda 
mayoria turistanan ta travesa y ta 
goza di awa y solo. Gobierno a haci 
un inversion di 3.5 miyon florin pa 
cumpraaparatonan sofisticadicomu- 
nicacion pa cuerpo di polis. 

E aparatonan moderno y sofistica ta 
juda haci e trabou di polis y recherche 
mas eficiente, rapido y den e forma 
aki e cuerpo policial ta desplegando 
un trabou hopi bon. Pa combati 
traficacion di droga na un manera 
preventivo, Gobierno a pasa un ley 
cu cooperacion di Parlamento pa in- 
troduci castigonan hopi pisa pa e 
crimen aki. Un crimen cu ta azota en 
particularhubentud mundialmente. E 
traficantenan por haya multa te na 5 
miyon florin y confiscacion di 
propiedadnan si acaso por proba 
dilanti Hues cu e propiedadnan a ser 
adkeri cu placa di droga._Actualmente 
Gobierno Oduber ta den estrecho 
cooperacion internacional cu Hu- 
landa, Merca, Venezuela y Antiyas 
Hulandes pa combati traficacion 
di droga. 


Gobierno a aumenta e subsidio pa 
fundacion Cede Aruba di 400 mil 
pa 1 miyon florin, locual a haci 
posible pa construccion di Club na 
Bubali, Centro Hubenil Tanki 
Leendert, Centro Hubenil Santa 
Cruz, Club Universal y construc- 


Na conferencia di mesa rondo a 
keda acorda cu Aruba lo haya 
Status Aparte dia prome di Januari 
1986 y lo bira independiente dia 
prome di Januari 1996 den un 
mancomunidad cu Hulanda. 
Durante 1986 pa 1988 nada a ser 
haci ariba nos estructura estatal. 
Den programa di gobernacion pa 
aña 1989 pa 1993 nos a acorda 
cu Gobierno lo busca e claridad 
necesario for di Gobierno di Reino. 
Dia 13 di Juli 1990 Prome Ministro 
Nelson OduberafirmanaHulanda 
cu e fecha di Januari 1, 1996 lo 
wordo saca for di Statuto, pero cu 
Gobierno di Aruba lo mester yega 
na comprendemento cu Gobierno 
di Reino ariba un procedura con 
Aruba lo bira independiente den 
futuro, dia cu mayoria di Pueblo 
Arubano desea esaki. 

Conseho di Ministro di Reino 
Hulandesdia29di November 1991 
a aproba e procedura cu a ser 


cion di Centro di Bario Lago 
Heights. Gobierno ta tratando pa 
den tur bario crea hopi mas facili- 
dadnan recreativo, deportivo, cul- 
tural y educativo. Inversion den 
hubentud ta un meta primordial 
di Gobierno. 


proponi con Aruba lo por ehecuta 
su derecho di autodeterminacion, 
esta ki dia y con Aruba por bira 
independiente. 

Raad van Staten a conseha 
positivamente ariba e concepto di 
ley pa cambia Statuto. Awor e ley 
a ser manda pa e respectivo 
Parlamentonan den Reino 
Hulandes. Gobierno Oduber a 
percura eficientemente pa e 
claridad, seguridad y trankilidad 
necesario sobresali den asunto 
di Status Aparte cu 
Independencia. 


Pensionadonan y Belasttng 


Gobierno a hisa e base liber 
(belastingvrije voet) establece di 
belasting pa hende casa te na Afl. 
9800.= y pa hende soltero te na 
Afl. 8700.=. Cu e base liber nobo 
estableci aki, di awor padilanti tur 
pensionadonan cu ta ricibi menos 
cu e sumanan aki no tin mester di 
paga belasting mas. Un alivio 
grandi pa pensionadonan. Esaki 
a wordo haci pa yuda nos 
grandinan cu ta biba solamente 
di pensioen, como muestra di 
aprecio pa locual nan a haci y 
dedica pa nos comunidad. 


Transporte Publico 


Arubus na aña 1991 a transporta 
mas cu 2 miyon pasahero; un 
aumento di mas cu 15% compara 
cu 1990. Pa cumpli cu e demanda 
grandipatransportacionGobierno 
a cumpra 3 bus nobo na aña 1991 
y lo cumpra 5 bus mas pa aña 
1992 pa asina cumpli cu e servicio 
na Comunidad. 



Luznan ariba veld di Sportboys pa encurasha deporte den oranan di anochi 


INVERSION DEN PROJECTO PA HUBENTUD 

A HULAND^ 




Ministro Plenipotenciario na Hu- 
landa ta cumpliendo cabalmente 
cu su tarea y tin contacto continuo 
cu Arubianonan residencia na 
Hulanda. Actualmente na Hulanda 
tin 10 Organizacion di Arubian- 
onan, cu ta organiza diferente ac- 
tividad. Cas di Aruba na Hulanda 
tin contacto regular y estrecho cu 
e organizacionnan ariba 
menciona. E diez organizacion- 
nan a uni den un Fundacion 
Nacional pa Arubianonan cu ta 
forma un union firme entre nos 


hendenan na Hulanda. A organiza 
varios encuentro y actividad na 
diferente ciudad di Hulanda cu 
hobennan Arubiano, pa keda na 
altura con nan ta desaroya den 
nan estudio y nan bida familiar na 
Hulanda. A hiba combersacion cu 
Direccion di Labor na Hulanda 
encuanto posible projectonan di 
formacion pa asina Arubianonan 
por specialisa den cierto ofishi cu 
por yudanan haya un mihor em- 
pleo y regresá Aruba cu un mihor 
formacion pa nan mes desaroyo y 



Di r.p.d: Ministro Ter Beek, Ministro Hedy'Ancona, Prome Ministro Ruud 
Lubbers, Ministro Ella Tromp-Yarzagaray y Ministro Edsel Jesurun, durante 
ceremonia oficial di Reino na Hulanda. 



Daniel Ignacio Leo Guillermo Prospero Trinidad 


Daniel a nace 11 juli 1938 Guillermo a nace 25 juni 1939 

y a fayece 18 juli 1989 y a fayece 15 jan. 1991 


Na bida e tabata: 

- Deputado di Teritorio Insular di 
Aruba 

- Miembro di Staten di Antiyas 

- Miembro di Eilandsraad di Aruba 

- Ministro di Asuntonan Economico 
yTurismo 


Na bida e tabata: 

- Deputado di Teritorio Insular 
di Aruba 

- Miembro di Staten di Antiyas 

- Miembro di Eilandsraad di Aruba 

- Miembro di Parlamento di Aruba 

- Ministro di Finanzas 

pa Aruba den futuro. Ariba tereno 
Internacional Sra. Ella Tromp - 
Yarzagaray tabata orador special 
na un seminario encuanto Aruba, 
cu a ser organiza pa EXPO '92 na 
Sevilla, Spanja. Tambe na Ma- 
drid.SpanjaMinistroTrompaduna 
promocion na e pintor Arubiano 
Sr. Gustav Nouel cu a resulta den 
un publicidad enorme pa Aruba. 
Recientemente Sra. Tromp a 
inaugura na Jerusalem, Israel un 
Bosque-Aruba. Un reconoce- 
mento oficial di e Pueblo Hudio pa 
e Pueblo Arubiano. Ministro Ella 
T romp-Yarzagaray ta cumpliendo 
cabalmente cu e meta stipula den 
e acuerdo di Gobernacion palocual 
ta trata representacion y 
contactonan positivo na Europa 
ariba tereno politico y economico, 
motiva nos hendenan y nos studi- 
antenan pa nan gana 
conocemento y experiencia na tera 
friew, pa despues bin duna nan 
contribucion pa futuro di nos pais 
Aruba_ 

